ভিন্টসেন্ট ফন দার বিল
ভিন্টসেন্ট আদ্রিয়ান পিটার ফন দার বিল (ইংরেজি: Vintcent van der Bijl; জন্ম: ১৯ মার্চ, ১৯৪৮) কেপটাউনের রোন্দবস এলাকায় জন্মগ্রহণকারী সাবেক ও বিখ্যাত দক্ষিণ আফ্রিকান প্রথম-শ্রেণীর ক্রিকেট তারকা। ঘরোয়া দক্ষিণ আফ্রিকান প্রথম-শ্রেণীর ক্রিকেটে নাটাল ও গটেংয়ের প্রতিনিধিত্ব করেছেন। এছাড়াও, প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেছেন ‘ভিন্স’ বা ‘পিটার’ নামে পরিচিত ভিন্টসেন্ট ফন দার বিল। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন তিনি।